
Robert Marčelja, bacc. oec.
IZVRŠENJE 

PRORAČUNA OPĆINE JELENJE ZA 2017. GOD. 

1.  IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA ZA 2017. GODINU
Zaduživanje JLP(R)S regulirano je Zakonom o proračunu ("Narodne novine" broj 87/08, 136/12 i 15/15) i Pravilnikom o postupku zaduživanja te davanja jamstava i suglasnosti JLP(R)S ("Narodne novine" 55/09 i 139/10). Pod zaduživanjem se podrazumijeva uzimanje kredita, zajmova i izdavanje vrijednosnih papira.

Izvještaj o zaduživanju na domaćem i stranom tržištu novca i kapitala sadrži pregled zaduživanja u izvještajnom razdoblju po vrsti instrumenta, valutnoj, kamatnoj i ročnoj strukturi.

U izvještajnom razdoblju Općina Jelenje nije se zaduživala.
2. IZVJEŠTAJ O KORIŠTENJU PRORAČUNSKE ZALIHE U 2017. GODINI
Sukladno odredbama članka 56. Zakona o proračunu ("Narodne novine" broj 87/08 , 136/12 i 15/15), sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine. Visina sredstava proračunske zalihe utvrđuje se Odlukom o izvršavanju proračuna. O korištenju proračunske zalihe, sukladno članku 57. Zakona o proračunu, u jedinicama lokalne samouprave odlučuje gradonačelnik odnosno općinski načelnik.

Općina Jelenje u izvještajnom razdoblju nije koristila sredstva proračunske zalihe.
3. IZVJEŠTAJ O DANIM JAMSTVIMA I IZDACIMA PO JAMSTVIMA U 2017. GODINI
Prema odredbama članka 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. JLP(R)S je obvezna prije davanja jamstva ishoditi suglasnost ministra financija. Dano jamstvo se uključuje u opseg mogućeg zaduživanja JLP(R)S.

Izvještaj o danim jamstvima sadrži pregled danih jamstava te stanje obveza po danim jamstvima na početku i na kraju izvještajnog razdoblja.
U izvještajnom razdoblju Općina Jelenje nije izdavala jamstva.

Tablica 1. Stanje obveza po danim jamstvima na dan 31.prosinca 2017. godine
	Opis
	Iznos u kn

	 
	(glavnica i kamate)

	Stanje aktivnih jamstava na dan 1.1.2017.
	0,00

	Protestirana jamstva u tekućoj godini
	0,00

	Iznos naplaćen u tekućoj godini po

protestiranim jamstvima
	0,00
 

	Izdana jamstva u tekućoj godini
	0,00

	Jamstva istekla u tekućoj godini
	0,00

	Stanje aktivnih jamstava 31.12.2017.
	0,00


4. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA OPĆINE JELENJE U 2017. GODINI
Zakonom o proračunu (“Narodne novine” broj 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (“Narodne novine” broj 24/13), utvrđena je obveza sastavljanja i podnošenja godišnjeg izvještaja o izvršenju proračuna, na donošenje predstavničkom tijelu jedinice lokalne i područne (regionalne) samouprave.

Člankom 108. Zakona o proračunu i člankom 4. Pravilnika o polugodišnjem i godišnjem izvještaju o izvršenju proračuna, propisan je sadržaj godišnjeg izvještaja o izvršenju proračuna:
· OPĆI dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
· POSEBNI dio proračuna po organizacijskoj i programskoj klasifikaciji te razini odjeljka ekonomske klasifikacije,

· Izvještaj o zaduživanju na domaćem i stranom tržištu novca i kapitala

· Izvještaj o korištenju proračunske zalihe,

· izvještaj o danim jamstvima i izdacima po jamstvima,
· Obrazloženje makroekonomskih pokazatelja, 
· Obrazloženje ostvarenja prihoda i primitaka te rashoda i izdataka iz općeg dijela proračuna, 

· Obrazloženja izvršenja programa iz posebnog dijela proračuna.

· Izvještaj o provedbi plana razvojnih programa – opisni dio uključen je u ovaj izvještaj.

U skladu sa zakonskom obvezom, sastavljen je Godišnji izvještaj o izvršenju Proračuna Općine Jelenje za 2017. Godinu sa napomenom da je Općina Jelenje u prvom polugodištu imala dvije Odluke o privremenom financiranju. 
Prvu Odluku o privremenom financiranju donijelo je Općinsko vijeće i to za period od 01.01.-31.03.2017.g. a drugu Odluku o privremenom financiranju donio je Povjerenik Vlade Republike Hrvatske i to za period od 01.04.-30.06.2017.g. a koje su kod donošenja Proračuna za 2017.g. bile uključene u proračun tekuće godine. 

Budući se privremeno financiranje obavljalo u skladu sa propisanom metodologijom, to je uveliko utjecalo na samo izvršenje proračuna. 
Sustav proračuna i proračunskih procesa uređen je Zakonom o proračunu (Narodne novine 87/02, 136/12 i 15/15), Pravilnikom o proračunskom računovodstvu i Računskom planu (Narodne novine 87/08, 136/12 i 15/15) te Pravilnikom o proračunskim klasifikacijama (Narodne novine 87/08, 136/12 i 15/15). Zakonom o proračunu propisano je da Vlada Republike Hrvatske donosi Smjernice ekonomske i fiskalne politike, na temelju čega, Ministarstvo financija donosi Upute za izradu proračuna jedinica lokalne i područne (regionalne) samouprave za predstojeće razdoblje. Upute sadrže elemente makroekonomske i fiskalne politike i elemente iz Uputa za izradu državnog proračuna Republike Hrvatske za trogodišnje razdoblje. 
Sukladno Pravilniku o izmjenama i dopunama Pravilnika o polugodišnjem i godišnjem izvještaju o izvršenju proračuna, između ostalog propisano je Izvještavanje o ostvarenju prihoda, primitaka, rashoda i izdataka po izvorima financiranja na razini razreda i skupine, tako da je u priložene izvještaje ugrađena nova forma, u kojoj je navedena nepostojeća druga, razina izvora i povezuje se s analitičkim šifrma izvora po kojima su klasificirani prihodi, primici, rashodi i izdaci proračuna. Tako novi propisani sadržaj izvještaja sadrži: 
I. OPĆI DIO:

1. Sažetak A. Računa prihoda i rashoda i B. Računa financiranja (prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije)

2. A. Račun prihoda i rashoda iskazuje se u sljedećim tablicama:

· Prihodi i rashodi prema ekonomskoj klasifikaciji,

· Prihodi i rashodi prema izvorima financiranja,

· Rashodi prema funkcijskoj klasifikaciji.
3. B. Račun financiranja (Općina Jelenje nema)
II. POSEBNI DIO sadrži:
1. Izvršenje po organizacijskoj klasifikaciji

2. Izvršenje po programskoj klasifikaciji, dopunjeno s podacima o rashodima i izdacima po izvorima financiranja prikazanim na razini glave.

Na planirane rashode i izdatke utjecale su zakonske obveze koje se odnose na jedinice lokalne samouprave, kao i odluke predstavničkog tijela Općine Jelenje, te Odluke Povjerenika Vlade Republike Hrvatske kojim su utvrđene određene financijske obveze.

Proračun Općine Jelenje za 2017. godinu temeljio se na važećim razvojnim dokumentima Općine Jelenje i zakonskim obvezama Općine kao jedinice lokalne samouprave. Uvažavane su odluke predstavničkog i izvršnog tijela Općine/Povjerenika Vlade RH donesene u okviru nastavka rješavanja problematike u pojedinim područjima djelovanja Općine. 

Usporedni podaci o planiranim prihodima/primicima i rashodima/izdacima te o ostvarenju istih prethodne godine, iskazani su u Općem dijelu Godišnjeg izvještaja o ostvarenju Proračuna Općine Jelenje za  2017. godine.

U privitku se dostavlja „Posebni dio Proračuna“, detaljno, na 4. razini.








    

I OPĆI DIO PRORAČUNA OPĆINE JELENJE
A. PRIHODI I PRIMICI

Prihodi i primici ostvareni su u visini 12.707.607 kn, što iznosi 97,5% plana, a rashodi i izdaci u istome razdoblju iznose 11.066.924 kn, što je 83,2% plana. U ukupnim prihodima i rashodima sadržani su prihodi i rashodi KD Autotrolej i KD Čistoća; ostvareni u visini 306.331 kn (kompenzacije). 

Prihodi poslovanja u 2017.g. porasli su za 1,1% u odnosu na isto razdoblje prethodne godine, a rashodi poslovanja u 2017.g. su smanjeni 8,9% u odnosu na isto razdoblje prethodne godine na što je dijelom utjecala i ograničena ovlast Povjerenika u prvom polugodištu 2017.g.
Na sveukupni rezultat utjecale su kompenzacijske mjere, iako su gotovo prepolovljene u odnosu na isto razdoblje prethodne godine. Kompenzacijske mjere u smislu tekućih pomoći od države odnose se na ime razlike u prihodima od poreza na dohodak bez kojih bi rezultat bio znatno manji.
KRETANJE PRORAČUNSKIH PRIHODA

	Račun iz rač.plana
	Vrsta prihoda
	Ostvareno 2016
	Izvorni plan

 2017
	Ostvareno 2017
	Index
	Index

	1
	2
	3
	4
	5
	5/3
	5/4

	
	PRIHODI POSLOVANJA
	12.570.595
	13.016.180
	12.707.136
	101,1
	97,6

	61
	PRIHODI OD POREZA
	7.903.393
	8.097.400
	8.037.299
	101,7
	99,3

	62
	DOPRINOSI
	0
	0
	0
	-
	-

	63
	POMOĆI UNUTAR OPĆEG PRORAČUNA
	1.262.256
	721.100
	725.996
	57,5
	100,7

	64
	PRIHODI OD IMOVINE
	1.101.609
	1.707.829
	1.659.921
	150,7
	97,2

	65
	PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA
	2.174.706
	2.188.351
	2.023.506
	93,0
	92,5

	66
	PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA
	5.000
	1.500
	41.575
	831,5
	2771,7

	67
	PRIHODI IZ NADLEŽNOG PRORAČUNA I OD HZZO-a na temelju ugovornih obaveza
	0
	0
	0
	-
	-

	68
	KAZNE, UPRAVNE MJERE I OSTALI PRIHODI
	123.631
	300.000
	218.839
	177,0
	72,9

	7
	PRIHODI OD PRODAJE NEFINANCIJSKE IMOVINE
	13.901
	15.600
	471
	3,4
	3,0


PRIHODI POSLOVANJA ostvareni su u iznosu od 12.707.137 kn što je 2,4% manje u odnosu na planirano.
Skupina 61 Prihodi od poreza neznatno su porasli 1,7% u odnosu na prošlu godinu dok su u odnosu na plan smanjeni za 0,7% unatoč povećanom povratu poreza i prireza na dohodak po godišnjoj poreznoj prijavi. Znatno povećanje unutar te skupine prihoda (index 159,9) zabilježeno je kod poreza i prireza na dohodak od kapitala i Porez i prirez na dohodak od samostalnih djelatnosti (index 121,6) dok su Porez i prirez na dohodak od nesamostalnog rada neznatno pali (index 93,6). 

Što se tiče Poreza na imovinu, oni su se udvostručili na ime Povremeni poreza na imovinu – Porez na promet nekretnina (index 232,7). 

Iako su Porezi na robu i usluge pali za 38% unutar skupine Porez na promet - Porez na potrošnju alkoholnih i bezalkoholnih pića je porastao čak 22%. 

Skupina 63 Pomoći iz inozemstva i od subjekata unutar općeg proračuna su smanjene 42,5% u odnosu na ostvarenje prethodne godine, odnosno na razini su planiranih. Pad bilježimo posljednih nekoliko godina nakon što su ukinuti poticaji na ime brdsko-planinskih područja. I dok je temeljem Zakona o financiranju jedinica lokalne samouprave (kompenzacijskih mjera) Općini Jelenje  u 2015.g. dodjeljeno 5.213.505 kn, u 2016.g. iz Državnog proračuna RH na ime pomoći  dodijeljeno je 1.262.256 kn, a u 2017.g. svega 725.996 kn. 
U skupini 64 Prihodi od imovine ostvareni su prihodi u iznosu od 1.659.921 kuna, tj. 50,7 % više nego prethodne godine odnosno 2,8% manje od planiranog. To se odnosi na Prihode od financijske imovine (kte na oročena sredstva i depozite po viđenju) koji su porasli 49%,  a Prihodi od nefinancijske imovine 51%. 

Ako promatramo strukturu Prihoda od nefinacijske imovine, uočavamo da su: Prihod od zakupa i iznajmljivanja imovine porasli 51,8% dok su se Naknade za koncesiju smanjile za 79% (otkazana koncesija tvrtke Dimšo). Naknade za korištenje nefinancijske imovine su također smanjene i to za 27% (nominalno u 2017.g. prostor elektrane je iznosio 214.148,60 kn i spomenička renta 360,32 kn; dok je u 2016.g. prostor elektrane iznosio 292.255,24 kn te spomenička renta 329,89 kn). Nadalje smanjeni su prihodi od naknade za zadržavanje nezakonito izgrađenih zgrada u prostoru (legalizacija) za 50%.  Jedan od razlog povećanja Prihoda od nefinancijske imovine je uprihodovanje Naknade za ceste kojih ranijih godina nije bilo. Ista naknada koristi se kao namjenska sredstva za održavanje nerazvrstanih cesta u zimskim uvijetima. 

U skupini 65 Prihodi od upravnih i administrativnih pristojbi i po posebnim propisima za obračunsko razdoblje ostvareno je 2.023.506 kuna, odnosno 7% manje nego prethodne godine, odnosno 7,5% manje od planiranog. Tako su unutar skupine neznatno smanjene Upravne i administrativne pristojbe i Prihodi po posebnim propisima, dok su Komunalni doprinosi i naknade ostali na razini prošle godine. Komunalni doprinosi (AOP 120) polako bilježe pad kao i Prihodi od naknada za zadržavanje nezakonito izgrađenih zgrada u prostoru (legalizacija), što je uzročno povezano. Unutar računa 653 Komunalne naknade su porasle 20%. Zabilježeni porast rezultat je sprovedenih ovrha u ranijim godinama koje se polako naplaćuju i pune općinski proračun. 

Na kontu 6526 – koji se odnosi na ostale nespomenute prihode evidentira se naknada za razvoj koju prikupljaju komunalna društva za nabavu komunalne opreme i ulaganja u svoju dugotrajnu imovinu sukladno važećim Odlukama Općine Jelenje o naknadi za razvoj.  Komunalna društva prikupljaju naknadu i troše je sukladno svojim planovima, a u proračunu se evidentira ostvarenje prihoda (na analitičkim kontima odjeljka 6526) i rashoda (na analitičkim kontima odjeljka 3811) po programima i kapitalnim projektima koja određena društva realiziraju:
KD Autotrolej d.o.o.

1. K100904 – Nabava autobusa za javni prijevoz putnika

KD Čistoća d.o.o.

1. K100905 – Sanacija odlagališta komunalnog otpada Viševac,

2. K100906 – '0' faza izgradnje ŽGCO Marišćina, 

3. K100907 - Reciklažna dvorišta, 

4. K100908 – Nabavka opreme za djelatnost zbrinjavanja otpada

5. K100914 – Selekcija otpada

6. K100915 – Deponiranje i prijevoz otpada

Komunalna društva Općini dostavljaju izvještaj o visini uprihodovanih i utrošenih sredstava na realizaciji prethodno navedenih kapitalnih projekata. 

Prihodi skupine 66 – Prihodi od pruženih usluga u iznosu od 40.075 kn (prava služnosti – Hrvatski telekom) te Prihodi od donacija (doniranje fizičke osobe – dobitnika javnog priznanja za životno djelo kao pojedinac iz 2016.g. ) u iznosu od 1.500,00 kn. Donirana sredstva namjenjena su za stipendiranje učenika i studenata, te su ista utrošena u skladu s namjenom donatora. 

Prihodi skupine 68 Kazne, upravne mjere i ostali prihodi nominalno su veći za 95.208 kn, a odnose se na povrat uplaćenih sredstava za financiranje političkih stranaka od strane nezavisnih vjećnika po prestanku mandata, storniranje zaduženja iz prethodne godine za JVP, uplatu boravišne pristojbe od strane Turističke zajednice Općine Jelenje i slično.  U odnosu na plan manji su za 27,1%.
PRIHODI OD PRODAJE NEFINANCIJSKE IMOVINE (AOP289) ostvareni su u iznosu od 471 kunu a odnose na PRIHODE OD PRODAJE PROIZVEDENE DUGOTRAJNE IMOVINE skupine 72, odnosno prihoda od prodaje stanova sa stanarskim pravom, koji se otplaćuju uz odgodu. 
RASHODI PRORAČUNA analizirani su u okviru ekonomske i funkcionalne klasifikacije proračuna. Ekonomska klasifikacija daje odgovore o efikasnosti raspolaganja javnim novcem. Funkionalna klasifikacija prikazuje koje javne funkcije je općinska vlast smatrala prioritetnima kako bi se postiglo što veće zadovoljstvo građana.
Sljedeća tablica prikazuje kretanje važnijih rashoda po ekonomskoj klasifikaciji javnih rashoda. 

KRETANJE PRORAČUNSKIH RASHODA

	Račun iz rač. plana
	Vrsta rashoda
	Ostvareno 

2016
	Izvorni plan

  2017
	Ostvareno  2017
	Index
	Index

	1
	2
	3
	4
	5
	5/3
	5/4

	3
	RASHODI POSLOVANJA
	11.929.439
	11.778.785
	10.869.359
	91,1
	92,3

	31
	RASHODI ZA ZAPOSLENE
	1.284.923
	1.222.000
	1.041.313
	81,0
	85,2

	32
	MATERIJALNI RASHODI
	4.988.876
	4.469.302
	4.252.529
	85,2
	95,1

	34
	FINANCIJSKI RASHODI
	50.789
	228.235
	54.012
	106,3
	23,7

	35
	SUBVENCIJE
	315.592
	903.237
	902.977
	286,1
	100,0

	36
	POMOĆI
	143.844
	135.000
	133.992
	93,2
	99,3

	37
	NAKNADE GRAĐANIMA I KUĆ. NA TEMELJU OSIGURANJA I DR.NAKNADE
	3.118.342
	2.765.700
	2.714.974
	87,1
	98,2

	38
	OSTALI RASHODI
	2.027.073
	2.055.311
	1.769.562
	87,3
	86,1

	4
	RASHODI ZA NABAVU NEFINANCIJSKE IMOVINE
	1.273.926
	1.520.738
	197.565
	15,5
	13,0


Skupina 31 Rashodi za zaposlene (AOP 148) ostvarena je u iznosu od 1.041.313 kuna što je smanjenje od 19,0% u odnosu na prethodnu godinu odnosno za 14,8% manje je ostvarenje od planiranih. Razlog smanjenja se očituje zbog neujednačenog broja zaposlenih tijekom promatranog razdoblja (ostavka zamjenice načelnike i načelnika u 2016.g.), kao i različite bruto osnovice zaposlenika Jedinstvenog upravnog odjela. Podsjećamo da je bivši načelnik u mjesecu ožujku 2016.g. Odlukom smanjio plaće za 25%, s obzirom da je za razdoblje od 01.01.-31.03.2016. bruto osnovicu iznosila 5.108,00 kn da bi od 01.04.2016.-31.12.2017. bruto osnovica iznosila svega 3.890,00 kn. U ovu skupinu rashoda su uključeni i djelatnici zaposleni na ime javnih radova, ali za njih Općina prima potporu od HZZ u 100% iznosu, a bez tih rashoda rashodi za stalno zaposlene bi bili još manji.
U skupini 32 Materijalni rashodi ostvareni su u iznosu od 4.252.529 kune, što predstavlja  smanjenje od 14,8% u odnosu na prethodnu godinu, te 4,9% u odnosu na plan. Povećanje je prisutno na računu zbog nabavke radne i zaštitne odjeće i obuće djelatnika zaposlenih na javnim radovima, zatim Zdravstvene i veterinrske usluge zbog dužeg perioda zbrinjavanja životinja u skloništu Lič, Naknade za rad predstavničkih i izvršnih tijela, povjerenstava i slično zbog većeg broja održavanja sjednica vijeća općinskog vijeća, Usluge tekućeg i investicijskog održavanja te Materijal i dijelovi za tekuće i investicijsko održavanje zbog nužnog održavanja koje u prethodnom periodu je izvršeno u manjem obimu zbog ograničenih ovlasti Povjerenika Vlade RH koji je bio u prvoj polovici godine.  Nadalje Komunalne usluge su povećane u odnosu na prethodno razdoblje koje je posljedica povećanja cijena usluga. Tu su još službena putovanja na kojim je ostvareno povećanje od 8,8% u odnosu na prethodnu godinu. Do smanjenja u odnosu na prethodno razdoblje dolazi kod 3213 Stručno usavršavanje zaposlenika gdje je ostvareno 5.360 kuna odnosno  75,6% manje u odnosu na 2016. godinu, račun 3223 Energija  smanjenje u iznosu od 8,8%, račun 3233 Usluga promidžbe i informiranja  smanjenje od 66,7% u odnosu na prethodnu godinu zbog objave akata sa sjednica vijeća u službenom glasilu – internet stranice (do sad se objava vršila u Službenim novinama PGŽ), kao i na računu 3239 Ostale usluge. 

Rashodi iz skupine 34 Financijski rashodi realizirani su u iznosu od 54.012 kuna te su 6,3% veći u odnosu na prethodnu godinu, dok su u odnosu na plan smanjeni za 76,3%. Veće smanjenje u odnosu na plan rezultat je izostanka planiranog usklađenja sa PU na ime prijenosa porezne obveze po usklađenjima po ulaznim računima iz prethodne godine.
Rashodi iz skupine 35 Subvencije realizirani su u iznosu od 902.977 kn, što je 186,1% više u odnosu na ostvarenje u prethodnoj godini, ali na razini planiranog. Navedeni rashodi odnose se na subvencije za prijevoz koje se isplaćuju komunalnom društvu Autotrolej d.o.o. (plaćen dug iz 2016. g. u 2017.g. u iznosu od 639.000,00 kn) i subvencije kamata obrtnicima uključenim u program subvencije kamate poduzetnicima i subvencije trgovačkim društvima u javnom sektoru (putem kompenzacija).
Rashodi iz skupine 36 Pomoći dane u inozemstvo i unutar opće države smanjeni su 6,8% u odnosu na 2016 godinu (tj. ukupnom iznosu od 133.992 kn) te 0,8% manji u odnosu na plan. Isplaćene su korisnicima drugih proračuna za provođenje određenih programa: Gradskoj knjižnici Rijeka iznos od 20.000,00 kn, zatim prema Osnovnoj školi "Jelenje-Dražice", a preostali iznos isplaćen je Domu zdravlja PGŽ za sufinanciranje programa: Prehrana dojenčadi, Palijativna skrb, sufinanciranje punktova posebnog dežurstva.

Rashodi iz skupine 37 Naknade građanima i kućanstvima na temelju osiguranja i druge naknade realizirani su u iznosu od 2.714.974 kuna, što je 12,9% manje nego prethodne godine, odnosno 1,8% manje od planiranih. Radi se uglavnom o raznim oblicima pomoći koje su isplaćene građanim Općine Jelenje propisanim Odlukom o socijalnoj skrbi Općine Jelenje te o stipendiranju učenika i studenata.

Rashodi iz skupine 38 Ostali rashodi realizirani su u iznosu od 1.769.562 kune , tj. 12,7% manje u odnosu na prethodno razdoblje, odnosno 13,9% u odnosu na plan, a odnose se na tekuće i kapitalne donacije udrugama koje djeluju u području sporta i kulture, socijalno – humanitarnim udrugama, vjerskim zajednicama i političkim strankama. 

RASHODI ZA NABAVU NEFINANCIJSKE IMOVINE ostvareni su u iznosu od 197.565 kn tj. 13,0% planiranog, odnosno 15,5% ukoliko uspoređujemo sa ostvarenjem u prethodnoj godini, Ove rashode čini zbroj Rashoda u skupini 41 RASHODA ZA NABAVU NEPROIZVEDENE DUGOTRAJNE IMOVINE u iznosu od 50.000 kn (koji se odnosi na kupovinu zemljišta za proširenje mjesnog groblja) i Rashoda u skupini 42 RASHODI ZA NABAVU PROIZVEDENE DUGOTRAJNE IMOVINE ostvareni su u iznosu od 136.816 kuna (koji se odnose na kupnju računala za Osnovnu školu, košarkašku konstrukciju (igralište u Podhumu), uredski namještaj, postavu rasvjetnih stupova, novu web stranicu Općine Jelenje, nacrt konačnog prijedloga II ID PPU firme Planium d.o.o. te analize prethodnih zahtjeva lokalnog stanovništva te lokacije za smještaj reciklažnog dvorišta, dokup školskih knjiga, implementacija informatičke podrške od strane Axioma i sl. i Rashoda u skupini 45 RASHODI ZA DODATNA ULAGANJA NA NEFINANCIJSKOJ IMOVINI koji su ostvareni u iznosu od 10.750 kn,a koji se odnosi se na kontrolu glavnog projekta glede mehaničke otpornosti i stabilnosti za Ambulantu u Dražicama.
POSEBNI DIO PRORAČUNA OPĆINE JELENJE podjeljen je u dva razdjela: 
1. Razdjel 001 – Općinsko vijeće i Načelnik 

2. Razdjel 002 – Jedinstveni upravni odjel.

Razdjeli su dalje podjeljeni na programe

PROGRAM 1001 – Donošenje akata i mjera iz djelokruga predstavničkog, izvršenog tijela i mjesne samouprave (obuhvaća slijedeće aktivnosti: A100101, A100103, A100104, A100105, A100107, A100108, A100110 i K100101)
Navedeni program planiran je u iznosu od 702.200,00 kuna, a ostvaren u iznosu od 641.003,99 kuna odnosno sa 91,31%. 

Iz ovog programa isplaćivale su se naknade za održane sastanke Odbora Općine Jelenje te naknade za vijećnike. Naknade za rad Savjeta mladih nisu isplaćivane, jer se Savjet mladih nije sastajao.

Tijekom 2017. Općinsko glasilo bilo je objavljivano na službenim stranicama Općine Jelenje, te su za tu namjenu utrošena sredstava u iznosu od 19.559,38 kn.

Od strane Općine Jelenje dodjeljene su nagrade povodom Dana Općine Jelenje – za najuređeniji balkon i okućnicu, kao i nagrade za postignuća pojedinca i udruge. 

Odstupanje od plana se najvećim djelom odnosi na aktivnost A100107 (proračunska pričuva) koja nije trošena. Proračunska se pričuva koristi za nepredviđene namjene za koja se tijekom godine pokaže da za njih nisu utvđena dovoljna sredstva jer ih pri planiranju Proračuna nije moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija i slično. O korištenju proračunske zalihe odlučuje općinski načelnik. 

Veliki dio Programa 1001 – Donošenje akata i mjera iz djelokruga predstavničkog, izvršnog tijela i mjesne samouprave u iznosu od 137.744,17 kuna utrošen je na aktivnost Proslave i pokroviteljstva. Iz navedenog financirale su se manifestacije održane u Općini Jelenje tijekom godine: Feral ki je pušćal sinjal, Dan Općine Jelenje – Mihoja, zatim događanja tijekom božićno-novogodišnjih blagdana...

Tijekom 2017. godine izrađen je Portal Općine Jelenje te su za tu namjenu utrošena sredstva u iznosu od 24.000,00 kn.

PROGRAM 1002 – Javna uprava i administracija (obuhvaća slijedeće aktivnosti: A100201, A100202, A100203)
Plan navedenog programa iznosi 2.430.235,37 kuna, a ostvarenje 2.006.464,50 kuna, odnosno 82,56%. 

Veliki dio navedenog programa odnosi se na rashode za zaposlene, čije je izvršenje 852.356,87 kuna, odnosno 85,24%.

Sredstva na navedenom program utrošena su u manjem obimu nego prijašnjih godina, obzirom da Općina Jelenje nije imala Načelnika niti Zamjenika načelnika u prvih šest mjeseci 2017. Godine te zbog smanjenja plaća zaposlenima,
Za aktivnost 100202 – Materijalni rashodi utrošena su sredstva u iznosu od 911.139,34 kuna. Djelatnici Općine Jelenje sudjelovali su na stručnim savjetovanjima – javna nabava, proračun….

Najviše utrošenih sredstva u ovom programu je na kontu 3239 (ostale nespomenute usluge) i 3299 (ostali nepomenuti rashodi poslovanja). Tu se knjiže sredstva na ime povrata poreza po osnovi godišnje prijave.

Aktivnost A100203 Financijski rashodi – izvršena je sa 54.011,73 kune.  Sredstva su utrošena na bankarske usluge i usluge platnog prometa (sklopljen Ugovor sa Addiko bankom o održavanju računa).

PROGRAM 1003 – Upravljanje imovinom (obuhvaća slijedeće: A100301, A100302, K100301, K100302, K100303, K100304, K100305, K100306, A100304, K100307)
Za navedeni program utrošena su sredstva u iznosu od 1.135.579,91 kuna od planiranih 1.330.735,53 kuna, odnosno 85,33%.

Aktivnost A100302 – Održavanje vozila - sredstva su utrošena za nabavku goriva, za osiguranje i registraciju službenog vozila.

KAPITALNI PROJEKT – Nabava pokretne dugotrajne imovine

Za nabavku postrojenja i opreme utrošena su sredstva u iznosu od 52.944,39 kuna. Sredstva su utrošena za nabavku uredskih stolica za JUO, zatim za nabavku božićno-novogodišnjih dekoracija (bor, jeleni), ulaganje u računalne programe – Axiom.

KAPITALNI PROJEKT – Energetska obnova zdravstvene stanice

Utrošena sredstva za navedeni kapitalni projekt iznose 10.750,00 kuna, dok sam plan iznosi 100.000,00. Sredstva su utrošena za kontrolu glavnog projekta – mehanička otpornost.

PROGRAM 1004 -  Organiziranje i provođenje zaštite i spašavanja (obuhvaća slijedeće aktivnosti: A100402, A100403, A100401)
Planirana sredstva za navedeni program iznose 680.500,00 kuna, dok je utrošeno  582.209,84  kuna ili 85,56% od plana. Sredstva su isplaćena DVD –u Jelenje te  Hrvatskoj gorskoj službi spašavanja.  Dio sredstva uplaćen je i Javnoj vatrogasnoj postaji Grada Rijeka i to dug za 2016. godinu u iznos od 161.403,00 kuna.

PROGRAM 1005 – Jačanje gospodarstva (obuhvaća slijedeće: T100502, T100503, T100501, T100504)
Planirana sredstva za navedeni program iznose 898.237,32 kuna, a utrošeno je 99,97%, odnosno 897.977,24 kune. Kroz navedeni program subvencioniraju se kamate na poduzetničke kredite, sufinancira se rad Udruženja obrtnika Viškovo-Kastav-Klana-Jelenje, subvencionira se javni prijevoz - Komunalno društvo Autotrolej d.o.o. Najviše sredstava iz navedenog programa utrošeno je na subvenciju javnog prijevoza prema KA Autotroleju d.o.o. (dug iz 2016 godine).

PROGRAM 1007 – Poticanje razvoja turizma (obuhvaća T100701)
Sredstva utrošena za realizaciju navedenog programa iznose 219.500,00 kuna. Sredstva su utrošena za rad Turističke zajednice Općine Jelenje.

PROGRAM 1008 – Prostorno uređenje i unapređenje stanovanja (obuhvaća K100801, T100802)

KAPITALNI PROJEKT
Sredstva su planirana u iznosu od 32.000,00 kuna, a utrošen je iznos od 31.375,00 kuna. Sredstav su utrošena za analizu prethodnih zahtjeva stanovništva -  reciklažno dvorište, te za nacrt konačnog prijedloga PPU.

PROGRAM 1009 – Izgradnja objekata i uređaja komunalne infrastrukture (obuhvaća slijedeće: K100901, K100902, K100903, K100904, K100905, K100906, K100907, K100908, K100909, K100910, K100911, K100914, K100915)
Utrošena sredstva za realizaciju navedenog programa iznose 341.613,11 kune od planiranih 1.484.402,87 kuna, odnosno 23,01%.

Sredstva su utrošena za postavljanje novih rasvjetnih tijela, zatim za kupnju zemljišta za proširenje groblja u Jelenju, kao i za dodatnu opremu potrebnu za izgrađeno igralište kod marketa Diano u Podhumu.

Putem kompenzacija koje su ispostavljane od KD Čistoće d.o.o. isplaćena su sredstva za sanaciju odlagališta komunalnog otpada Viševac, za izgradnju ŽCGO Marišćina i slično. Također su utrošena sredstva i za nabavu autobusa – kompenzacije ispostavljanje od strane KD Autotroleja d.o.o.

PROGRAM 1010 – Održavanje komunalne infrastructure (obuhvaća slijedeće: A101001, A101002, A101003, A101004, A101005, A101006, A101007, A101008)
Planirana sredstva su u iznosu od 1.749.501,69 kuna, dok je utrošeno 95,52%, odnosno 1.671.178,61 kuna.

Na kontu 3232 – Usluge tekućeg i investicijskog održavanja utrošena su sredstva u iznosu od 935.412,09 kuna za održavanje prometnica na području Općine Jelenje.

Na održavanje sustava javne rasvjete sredstva su utrošena u iznosu od 389.687,56 kuna. Na održavanje zelenih površina utrošena su sredstva u iznosu od 109.554,78 kuna, a poslovi za navedeno povjereni su Komunalnom društvu Jelen d.o.o.

Za odvoz krupnog otpada, izvoditelj Komunalno drštvo Čistoća d.o.o., utrošena su sredstva u iznosu od 78.168,75 kuna. Radovi na održavanju groblja povjereni su Komunalnom društvu Jelen d.o.o. za čiju su realizaciju utrošena sredstva u iznosu od 79.815,98 kune.

PROGRAM 1011 - Zaštita okoliša (obuhvaća slijedeće: T101101, A101101, T101103, T101104)
Za realizaciju navedenog programa utrošena su sredstva u iznosu od 4.025,00 kuna, od planiranih 10.000,00 kuna.

PROGRAM 1013 – Predškolski odgoj (obuhvaća slijedeće: A101301, T101301)
Planirana su sredstva u iznos od 1.550.000,00 kuna, dok je utrošeno 1.547.280,02 kuna. Sredstva su utrošena za sufinanciranje boravka djece u vrtiću.

PROGRAM 1014 – Osnovnoškolsko i srednješkolsko obrazovanje (obuhvaća slijedeće: T101401, K101401, A101402, A101401)
Planirana su sredstva u iznos od 599.600,00 kuna, dok je utrošeno 592.391,00 kuna. Planirana sredstva su utrošena za stipendiranje učenika i studenata, zatim za sufinanciranje programa u osnovnoškolskom obrazovanju te za sufinanciranje produženog boravka.

PROGRAM 1015 – Zdravstvo (obuhvaća slijedeće: T101501, T101502, T101503, T101504)
Za realizaciju navedenog programa utrošena su sredstva u iznosu od 101.992,14 kuna, odnosno 99,02% od planiranih 103.000,00 kuna. Tijekom 2017. godine Općina Jelenje sklopila je Ugovor sa Domom zdravlja za sufinanciranje savjetovališta za prehranu dojenčadi, za sufinanciranje punktova posebnih dežurstva te palijativne skrbi. 

PROGRAM 1016 – Socijalni program Općine Jelenje (obuhvaća slijedeće: A101601, A101602, A101603, A101604, A101605, A101606, A101607, A101608)
Planiran je iznos od 624.900,00 kuna, dok je utrošeno 584.088,18 kuna, odnosno 93,47%. Tijekom 2017. godine dodjeljeno je 116 jednokratnih novčanih pomoći za čiju su realizaciju utrošena sredstva u iznosu od 51.700,00 kuna.

Za Uskrs i božićno – novogodišnje praznike podijeljeno je 750 paketa. Općina je sufinancirala i ugostiteljske usluge u socijalnom programu, školsku marendu za socijalno ugrožene, te je za navedeno utrošeno 286.576,50 kuna. Nadalje sufinanciraju se i troškovi prijevoza za čije je ostvarenje utrošeno 119.153,15 kuna. Tijekom 2017. godine rodilo se 39 djece. Svako novorođenče Općina donira sa iznosom od 2.000,00 kuna. Općina Jelenje je dopunila kupnju udžbenika za učenike sa prebivalištem na području Općine u iznos od 12.829,68 kunu. Kao i svake godine tako su i ove godine podjeljeni paketi za predškolce povodom blagdana sv. Nikole. 

PROGRAM 1018 – Razvoj sporta i rekreacije (obuhvaća slijedeće: A101801, K101801, K101802,  A101802)
Za navedeni program utrošena su sredstva u iznos od 489.807,23 kune, dok je plan iznosio 588.000,00 kuna. Sportskim klubovima sa područja Općine Jelenje dodjeljene su tekuće donacije u novcu u iznos od 489.807,23 kuna. 

PROGRAM 1019 – Promicanje kulture (obuhvaća slijedeće: A101901, T101901)
Sredstva su planirana u iznos od 90.000,00 kuna, dok je utrošeno 74.265,77 kuna. Općina Jelenje je i ove godine sklopila Ugovor sa gradskom knjižnicom Rijeka o sufinanciranju bibliobusa. Tekuće donacije u novcu dodjeljene su Ogranku matice Hrvatske u Jelenju, Udruzi Margareta CRO ART……… 

PROGRAM 1017 – Socijalna skrb (obuhvaća slijedeće aktivnosti: A101701, A101702)
Utrošena su sredstva u iznosu od 126.173,32 kuna od planiranih 126.211,00 kuna.

Za djelatnost Crvenog križa utrošena su sredstva u iznosu od 56.211,00 kuna temeljem sklopljenog Ugovora. Za donacije udrugama domovinskog rata utrošena su sredstva u iznosu od 69.962,32 kuna.
 PROGRAM 1020 – Vjerske zajednice (obuhvaća slijedeću aktivnost: A102001)

Utrošena sredstva za Župu svetog Mihovila iznose 20.000,00 kn u skladu sa planiranim sredstvima. 
Napomena: Godišnjii izvještaj o izvršenju Proračuna sačinjen je u zakonom propisanom obliku. Radi transparentnijeg prikaza, u nastavku se prilaže plan i ostvarenje po pozicijama na četvrtoj razini. 

U skladu sa Pravilnikom o izmjenama i dopunama Pravilnika o polugodišnjem i godišnjem izvještaju o izvršenju proračuna u nastavku sljedi: 
1. Pregled stanja nenaplaćenih potraživanja: 

1.1.POTRAŽIVANJA ZA DANE ZAJMOVE TRGOVAČKIM DRUŠTVIMA U JAVNOM SEKTORU – KRATKOROČNI:

 Početno stanje 01.01.17. glasi 602.406,76 kn


 Potraživanja za kamate na dane zajmove iznose 14.657,01 kn

                Potraživanja za zatezne kamate iznose 89.060,41 kn.

1.2.POTRAŽIVANJA ZA PRIHODE POSLOVANJA

Ukupna potraživanja za prihode poslovanja na dan 31.12.2017. iznose 2.912.563 kn.
1.2.1.  Potraživanja za poreze u ukupnom iznosu od 291.407 kn i smanjane su 71,2%:

	Porez na tvrtku
	248.337

	Porez na potrošnju 


	       43.070


1.2.2. Potraživanja za prihode od imovine  na dan 31.12.2017. godine iznose 1.276.232 kn od čega:

1.2.3. Potraživanja za upravne i administrativne pristojbe u ukupnom iznosu od 1.343.196 Kn:

	
	

	Grobna naknada
	69.410

	Naknada za dodjelu grobnih mjesta

Zakup javne površine-opć.prostora

Naknada za korištenje opć.prostora
	95.450

1.735

2.862

	Naknada za razvoj

Potraž.  za prihode od osig.
	89.704

1.500

	Potraživanja za komunalne doprinose
	735.882

	Potraživanja za komunalnu naknadu


	346.653



	
	


1.3. POTRAŽIVANJA OD PRODAJE NEFINANCIJSKE IMOVINE

Ukupno stanje potraživanja od prodaje nefinancijske imovine iznosi 27.485 kn, koje se odnosi na:

a/ Potraživanja od prodaje neproizvedene dugotrajne imovine (zemljišta) u iznosu od  26.491 kn i

b/ Potraživanje od prodaje stanova sa stanarskim pravom u iznosu od 994 kn.

2.Pregled stanja nepodmirenih dospjelih obveza državnog proračuna i proračunskih korisnika državnog proračuna odnosno jedinica lokalne i područne (regionalne) samouprave i njihovih proračunskih korisnika 

Dospjele obveze – Financijski izvještaj/Obveze (AOP 037) -  su u iznosu 580.739 kn odnose se na materijalne rashode u iznosu od 182.714 kn (uredski materijal i ostali materijalni rashod,  usluge telefona, pošte, promidžbe, računalne usluge), financijske rashode u iznosu od 189.096 kn (obveze za bankarske usluge i usluge platnog prometa i ostale nespomenute financijske rashode),  obveze za subvencije u iznosu od 40.347 kn (KD Čistoća – subvencije trgovačkim društvima u javnom sektoru), ostale tekuće obveze u iznosu od 168.582 kn (obveze za depozite, jamčevine i poreze). 

3.Stanje potencijalnih obveza po osnovi sudskih postupaka državnog proračuna i proračunskih korisnika državnog proračuna odnosno jedinica lokalne i područne (regionalne) samouprave i njihovih proračunskih korisnika.
	SUDSKI SPOROVI U TIJEKU

	Redni broj
	Poslovni broj
	Stranka
	Vrsta (radi)
	INICIJALNI UPIS
	STATUS

	1
	P-2485/13
	Juretić Zvezdan
	naknada štete
	          27.000,00    
	u toku

	2
	P-2588/13
	Juretić Zvezdan
	naknada štete
	          26.000,00    
	u toku

	3
	P-2610/13
	Juretić Zvezdan
	naknada štete
	          42.000,00    
	u toku

	4
	 
	Contextus d.o.o.
	sporna potraživanja
	          98.000,00    
	u toku

	5
	 
	HEP 
	kom.doprinos-jezero Valići
	        976.631,04    
	u toku

	6
	 
	PET PLIN d.o.o.
	duplo uplaćene fakture
	          53.437,50    
	u toku

	UKUPNO
	 
	     1.223.068,54    
	 


IZVRŠENJE RAZVOJNIH PROGRAMA
U planu razvojnih programa za 2017.godinu definirani su ciljevi i prioriteti Općine Jelenje povezani s programskom i organizacijskom klasifikacijom Odluka o privremenom financiranju odnosno Proračuna/Prvih izmjena I dopuna Proračuna za 2017.g.  

Planom razvojnih programa predviđeni su projekti i aktivnosti za koje su Proračunom/Odlukama o privremenom financiranju osigurana sredstva u okviru pojedinih Programa.

Godišnje izvješće o izvršenju plana razvojnih programa za 2017.g. dano je u tablici 1. i sastavni je dio ovog Izvješća. 
Plan razvojnih programa za 2017.g. ostvaren je od planiranih 980.000 kn u iznosu od 61.685,50 kn ili 6,29%.

REZULTAT POSLOVANJA
U izvještajnom razdoblju UKUPNI PRIHODI iznose 12.707.607,14 kn što predstavlja 97,5% plana a UKUPNI RASHODI 11.066.924,43 kn tj. 83,2% plana. U izvještajnom razdoblju ukupno je ostvaren VIŠAK PRIHODA u visini od 1.640.682,71 kn. Kada se tome pridoda preneseni višak prihoda iz prethodnog razdoblja u iznosu od 267.743,31 kn ukupan višak iznosi 1.908.426,02 kn.

U 2017. utvrđen je rezultat: 

1. Višak prihoda poslovanja  1.837.777,23 kn

2. Manjak prihoda od nefinancijske imovine 197.094,52 kn

3. Višak/Manjak primitaka od financijske imovine 0,00 kn 

O rasporedu viška/manjka prihoda na rashode i izdatke (po izvorima financiranja), odlučivati će se kod Prvih izmjena i dopuna Proračuna Općine Jelenje za 2018. godinu.  

[image: image4.png]R —— PLAN OSTVARENO prinod _ OSTVARENO rashod Raziika

1 Opéiprinodii prinici 754659074 731481704 657041018 44450776
3 Viastii prvodi 908.000,00 95194635 7362179 7832456
& Donacie 850020 850020 1.500,00 700020
41 Gradenie komunaine infrastrukture: 94550428 101656882 5533183 9125489
42 Ocrzavanie komunane infrasirukture 134173000 125018318 125018310 0
43 Gradenie rekonsirukcia oborinske odvodnie 6364859 6522567 %467 65.131.00
44 Naknada za zadrFavanie nezakonto izgradeni zgrada 111.00823 10250061 sa7s545 275113
45 Zatta i ofuvanie kuturmin dobara 0 173884 0 73884
46 Refundacia - poticanie zapoSlavania 24528 2736278 2736278 0
47 Naknada za razvoj 37010000 2550954 27596698 034744
48 Naknada za prenamienu polioprivrednog zemidta 1044737 984983 984983 0
52 Pomoi- fnancranie izbora 4300000 4289507 4289597 0
53 Pomodi- poticaine miere 125845890 125845890 20691633 351502688
54 Pomoi- pomoc ILS u visinizvrdenag povrata poreza na doodak | 49168300 49668300 49668300 0
55 Pomoi- kompenzaciska miera za fiskaine uinke izmiena u sustav. s9287.12 s9287.12 s0287.12 0
74 prinoi od prodaje i zamjene nefianciske imovine 1500000 0 0 0
72 Prinodi d prodaie stanova u drudtvenom viesntvu 600,00 7068 7068 0
73 Naknade s nasiova osigurania 9500000 10663160 10663160 0

1329955378 1287536085 06692443 190842602




Izvori od kojih se sastoji višak prihoda su slijedeći: 
Načelnik Općine Jelenje-Dražice









Robert Marčelja, bacc.oec.

Dostavljeno

1. Vijećnicima Općinskog vijeća

2. Pismohrana
0

